Diari Oficial de la Generalitat Valenciana


Sumari del DOGV 2928, del 12-02-1997 (1997/861983)

RESOLUCIÓ de 18 de desembre de 1996, de l'Institut Valencià de Finances, per la qual s'estableix una nova referència d'Obligacions de la Generalitat Valenciana.
----------------------------------------------------------------------------------------------------------------------------------------------------------------

### Dades del document

Número de DOGV
:   2928

Data del DOGV
:   12-02-1997

Secció del DOGV
:   ALTRES DISPOSICIONS

Número del document
:   1997/861983


Data del document
:   18-12-1996

Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 18 de desembre de 1996, de l'Institut Valencià de Finances, per la qual s'estableix una nova referència d'Obligacions de la Generalitat Valenciana. [  
El conveni de col·laboració que regula els programes financers de la Generalitat Valenciana indica els instruments en els quals podrà materialitzar-se el Deute de la Generalitat Valenciana, entre els quals es troben els Bons i les Obligacions, i estableix les regles bàsiques a les quals han d'ajustar-se les emissions. Així mateix, les lleis de pressupostos anuals que estableixen els límits de Deute per a cada exercici econòmic; el Decret 94/1996, de 21 de maig, del Govern Valencià, que regula la gestió del Deute Públic, la gestió i la coordinació de l'endeutament de les entitats autònomes i empreses de la Generalitat Valenciana, i els decrets anuals del Govern Valencià que disposen la creació de Deute de la Generalitat Valenciana, estableixen el marc jurídic de les emissions de la Generalitat Valenciana.  
Atesa l'evolució dels mercats financers, es considera convenient establir noves referències que permeten ampliar la col·locació del Deute.  
Per tot això, d'acord amb el que estableix el Decret 132/1992, de 20 de juliol, del Govern Valencià, que en l'article primer atribueix com a competències de l'Institut Valencià de Finances la gestió de l'endeutament de la Generalitat Valenciana, i d'acord amb la normativa existent, resolc:  
Primer  
Establir una nova referència d'Obligacions de la Generalitat Valenciana amb les característiques següents:  
Obligacions a tipus fix amb cupó explícit.  
Data d'emissió: 2 de gener de 1997.  
Data d'amortització: 15 de desembre del 2007, a la par.  
Tipus d'interés nominal: 6,25%.  
Pagament d'interessos: es farà anualment el 15 de desembre de cada any, el primer a pagar serà el 15 de desembre de 1997, i es pagarà el cupó íntegre.  
Nominal unitari: 100.000 pessetes.  
Segon  
a) El període de temps des del desemborsament de cada llançament fins el primer cupó postpagat, s'ajustarà en els dies necessaris perquè els períodes restants de cupó siguen complets i el venciment de l'últim d'ells coincidisca amb la data d'amortització final.  
b) Independentment del moment en què s'efectue el llançament, l'import corresponent a cada venciment d'interessos, inclòs el més pròxim al venciment, serà igual per a tots els títols emesos amb el mateix cupó.  
València, 18 de desembre de 1996.- El director general de l'Institut Valencià de Finances: José Manuel Uncio Lacasa.